Istra (upe)
Istra (arī Istrenka) ir Zilupes kreisā krasta pieteka Ludzas novadā. Sākas iztekot no Dziļezera Ludzas novada Istras pagastā pie Vecslabadas. Upe tek uz ziemeļiem ar lieliem un maziem līkumiem. Tek pa Latgales augstienes Dagdas un Rāznavas pauguraini, lejtece Zilupes līdzenumā. Baseinā 23 ezeri. Ietek Zilupē lejpus Zilupes pilsētas. Pietekas: Gumineicas upīte (kreisais krasts), Lauderu upīte (kreisais krasts), Grīva (labais krasts). Upi šķērso autoceļi V545 (divreiz, Lauderi—Vecslabada—Šķaune), V514 (Duboviki—Lauderi), V517 (Pakalni—Lauderi—Ploski), A12 (Jēkabpils—Rēzekne—Ludza—Terehova, P136 (Ludza—Brigi—Zilupe), kā arī dzelzceļa līnija Rēzekne II—Zilupe. Apdzīvotās vietas upes krastos: Vecslabada, Peličova, Šilki, Pīteri, Lauderu pagasta Čiuciši, Zaļesjes pagasta Čiuciši, Sološi, Strugi, Ziļi, Kamenka, Rakovci, Sviļova, Zaļesjes pagasta Cibuļi, Brigu pagasta Cibuļi.